19. marts 2012

**Kære forældre i 3. klasse**

Vi skal nu i gang med 6. kapitel i matematikbogen, hvor eleverne med udgangspunkt i overskriften ”Mejeriet” skal:

* Forstå og sprogligt kunne anvende ”ud af” - fx ”Der er 10 piger ud af 19 elever i 3. klasse”.
* Vide at en brøk består af en tæller (over brøkstregen), en nævner (under brøkstregen) og en brøkstreg
* Kunne sige forskellige brøkers navne - fx  (trefjerdedele).
* Kende til enkle decimaltal som 0,25; 0,50 og 0,75.
* Kende til sammenhængen mellem decimaltal og brøker.

I kan hjælpe jeres barn godt på vej med emnet derhjemme ved at lave en eller flere af følgende aktiviteter:

* + **Find ”ud af” historier.** Find historier, hvor en del af en helhed er fjernet, farvet, udvalgt eller skiller sig ud. Fx ”2 æbler ud af 6 æbler er spist”. ”3 ud af 10 farveblyanter er knækkede”, ”6 par sko ud af 17 par er med snørebånd”, ”2 ud af 4 i vores familie er rødhårede”.
  + **Spis rosiner.** Tag en håndfuld rosiner. Slå med en terning og del rosinerne i et antal bunker og spis en af delene. OBS! Rosiner, der bliver til rest, spises også. Slår man fx en 5’er spises  af rosinerne. Bliv ved indtil der ikke længere er rosiner nok til at tage en del af terningslaget.
  + **Klodsbrøker.** Leg for 2-4 deltagere. Tag en bunke forskellige Legoklodser (15-30 stk.). En deltager stiller et spørgsmål, som alle skal svare på ved at skrive en brøk. Fx ”Hvor mange ud af alle klodser har netop 8 dupper?”, ”Hvor mange ud af de sorte klodser har netop 2 dupper?”, ”Hvor mange ud af alle klodserne har flere farver?”, ”Hvor mange ud af alle klodserne er ikke grønne?”. Svarene sammenlignes og siges højt – fx ”otte tyvendedele er røde ud af alle klodserne”.
  + **Tegn og farv brøker.** Slå med to terninger og tegn på ternet papir et rektangel opdelt i et antal dele svarende til øjnene på terningen med den højeste værdi. Farv derefter et antal dele svarende til værdien af terningen med den laveste værdi. Skriv og sig brøken. Slås en 5’er og en 4’er, deles rektanglet i 5 dele, hvoraf de 4 farves. Der skrives og siges ”fire femtedele”.
  + **Kortbrøker.** Træk to spillekort og lad kortet med den laveste værdi repræsentere tælleren og den højeste værdi nævneren (knægt = 11, dame = 12 og konge = 13). Skriv og sig brøken. Hvis kortene er ens fx 5 og 5 siges ”fem femtedele er en hel”.
  + **Vendespil.** Lav brikker med brøkfigurer, brøker og decimaltal, der passer sammen to og to – fx 0,25 og ; 0,5 og ;  og 0,75; 1,00 og  – og spil vendespil.

God fornøjelse

Med venlig hilsen

Skriv dit navn her...